CELEX: 62007TA0359
Language: sk
Date: 2009-02-20 00:00:00
Title: Spojené veci T-359/07 P až T-361/07 P: Rozsudok Súdu prvého stupňa z  20. februára 2009 – Komisia/Bertolete a i. (Odvolanie — Verejná služba — Zmluvní zamestnanci OIB — Bývalí zamestnanci podliehajúci belgickému právu — Zmena uplatniteľného režimu — Rozhodnutia Komisie stanovujúce odmenu — Rovnosť zaobchádzania)

4.4.2009   
            
            
               SK
            
            
               Úradný vestník Európskej únie
            
            
               C 82/23
            
         Rozsudok Súdu prvého stupňa z 20. februára 2009 – Komisia/Bertolete a i.
   (Spojené veci T-359/07 P až T-361/07 P) (1)
   
   (Odvolanie - Verejná služba - Zmluvní zamestnanci OIB - Bývalí zamestnanci podliehajúci belgickému právu - Zmena uplatniteľného režimu - Rozhodnutia Komisie stanovujúce odmenu - Rovnosť zaobchádzania)
   (2009/C 82/41)
   Jazyk konania: francúzština
   Účastníci konania
   
      Odvolateľka: Komisia Európskych spoločenstiev (v zastúpení: D. Martin a L. Lozano Palacios, splnomocnení zástupcovia)
   
      Ďalší účastníci konania: Marli Bertolete (Woluwé-Saint-Lambert, Belgicko) a osem ďalších zmluvných zamestnancov Komisie Európskych spoločenstiev, ktorých mená sú uvedené v prílohe rozsudku, Sabrina Abarca Montiel (Wauthier-Braine, Belgicko) a devätnásť ďalších zmluvných zamestnancov Komisie Európskych spoločenstiev, ktorých mená sú uvedené v prílohe rozsudku, Béatrice Ider (Halle, Belgicko), Marie-Claire Desorbay (Meise, Belgicko) a Lino Noschese (Braine-le-Château, Belgicko) (v zastúpení: L. Vogel, advokát)
   Predmet veci
   Tri odvolania podané proti rozsudkom Súdu pre verejnú službu Európskej únie (druhá komora) z 5. júla 2007 vo veciach Bertolete a i./Komisia (F-26/06, zatiaľ neuverejnený v Zbierke), Abarca Montiel a i./Komisia (F-24/06, zatiaľ neuverejnený v Zbierke) a Ider a i./Komisia (F-25/06, zatiaľ neuverejnený v Zbierke), ktoré smerujú k zrušeniu týchto rozsudkov
   Výrok rozsudku
   
               1.
            
            
               Rozsudky Súdu pre verejnú službu (druhá komora) z 5. júla 2007 vo veciach Bertolete a i./Komisia (F-26/06, zatiaľ neuverejnený v Zbierke), Abarca Montiel a i./Komisia (F-24/06, zatiaľ neuverejnený v Zbierke) a Ider a i./Komisia (F-25/06, zatiaľ neuverejnený v Zbierke), sa zrušujú.
            
         
               2.
            
            
               Žaloby, ktoré podali žalobcovia v prvom stupni, to znamená pani Marli Bertolete a osem ďalších zmluvných zamestnancov Komisie, ktorých mená sú uvedené v prílohe rozsudku, pani Sabrina Abarca Montiel a devätnásť ďalších zmluvných zamestnancov Komisie, ktorých mená sú uvedené v prílohe rozsudku, pani Béatrice Ider, pani Marie-Claire Desorbay a pán Lino Noschese, sa zamietajú.
            
         
               3.
            
            
               Žalobcovia v prvom stupni a Komisia znášajú svoje vlastné trovy konania.
            
         
      (1)  Ú. v. EÚ C 283, 24.11.2007.